Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 550

c) Színek – fények – árnyékok 2 óra Hányfélék a színek? Alapszínek, kevert színek Hogyan jönnek létre az színárnyalatok? Kísérletezés. A fehér fény részekre bontása prizmával. A szivárvány színeinek azonosítása. Színkeverés az alapszíneket (sárga, kék, vörös) képviselő áttetsző fóliák segítségével. Kísérletezés. Különféle színű tárgyak különböző erővel való megvilágítása. A színek változásának és az árnyékok (vetett és önárnyék) kialakulásának megfigyelése. Csoportmunka. A fő színek árnyalatait megjelenítő csíkok kivágása magazinokból. A csíkok felragasztása egy-egy lapra úgy, hogy a világostól a sötétig haladó skálát alkossanak. A lapok egységes méretre vágása és a szivárvány színeinek megfelelő sorrendben való felerősítése a terem falára. Egyéni kísérletezés. Egy-egy tetszés szerint kiválasztott szín árnyalatainak előállítása sötétítéssel és világosítással, festékek használatával. Műveltségi területek Művészetek (ének-zene, dráma és tánc, vizuális kultúra, mozgóképkultúra és médiaismeret) Hogyan hatnak ránk a színek? A színek érzelmi hatása. A hideg és a meleg színek világa. Kísérletezés páros munkában. Adott képek (terített asztal, lakószoba, közösségi terek, öltözékek, tájképek stb.) színeinek megváltoztatása számítógépes képszerkesztő programmal. A legérdekesebb képek bemutatása egymásnak. A színváltozás hatásainak közös elemzése. Vetítés osztályszinten. Impresszionista festők képeinek közös nézegetése és beszélgetés arról, hogyan kísérleteztek ők a fényekkel és a színekkel. Egyéni alkotó munka. Színkompozíciók készítése szabadon választott vershez vagy dalhoz festékkel, krétával vagy a számítógépes grafikai program festékszóró funkciójának segítségével. Kiállítás rendezése a képekből.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes